**Rámcová dohoda o operatívnom leasingu motorových vozidiel a poskytovaní služieb**

**č.: [●]/2022**

uzatvorená podľa § 269 ods. 2 a § 630 a nasl. zákona č. 513/1991 Zb. Obchodný zákonník v znení neskorších predpisov

medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK 2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Poskytovateľ:** | |
| obchodné meno: | **[●]** |
| sídlo: | [●] |
| IČO: | [●] |
| DIČ: | [●] |
| IČ DPH: | [●] |
| IBAN: | [●] |
| SWIFT / BIC: | [●] |
| zápis: | [●] |
| kontaktná osoba: | [●] |
| tel.: | [●] |
| e-mail: | [●] |

(Objednávateľ a poskytovateľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je poskytovanie služieb podľa špecifikácie:

|  |  |  |  |
| --- | --- | --- | --- |
| **špecifikácia služby:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Poskytovateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Operatívny leasing osobných a úžitkových dodávkových vozidiel“***.  Zákazka je rozdelená na dve (2) časti, a to:   1. Leasing osobných vozidiel kategórie M1; 2. Leasing dodávkových úžitkových vozidiel kategórie N1.   Poskytovateľ je povinný poskytnúť objednávateľovi [●] časť danej zákazky, v ktorej sa stal úspešným uchádzačom.  Predmetom zmluvy je záväzok poskytovateľa poskytnúť objednávateľovi operatívny leasing osobných a úžitkových motorových vozidiel spolu so zabezpečením služieb súvisiacich s údržbou a prevádzkou motorových vozidiel, so zabezpečením povinného zmluvného poistenia a havarijného poistenia a ďalších služieb spojených s prevádzkovaním motorových vozidiel a s vykonaním príslušnej administratívy (ďalej len „**služby**“).Objednávateľ sa zaväzuje za poskytnutie služieb uhradiť poskytovateľovi dohodnutú cenu.  Účelom tejto zmluvy je stanoviť práva a povinnosti zmluvných strán a štandardné podmienky obchodného vzťahu medzi stranami, ktoré sa budú aplikovať na individuálne (lízingové) zmluvy, ktoré budú zmluvné strany uzatvárať výhradne na žiadosť objednávateľa vo forme objednávok vystavených objednávateľom (ďalej len „**objednávka**“) a potvrdených poskytovateľom (každá z takýchto obojstranne potvrdených objednávok ďalej len „**individuálna (lízingová) zmluva**“). Ustanovenia tejto zmluvy sa budú aplikovať na individuálnu (lízingovú) zmluvu v rozsahu, v akom konkrétna individuálna (lízingová) zmluva jednotlivé práva a povinnosti zmluvných strán neupraví inak.  Podrobná špecifikácia služby je uvedená v prílohe č. 1 Technická špecifikácia, ktorá je neoddeliteľnou časťou tejto zmluvy (ďalej len „**príloha č. 1**“). | | | |
| **lehota poskytovania služby:** | Na základe objednávok objednávateľa.  **V prípade I. časti zákazky:**  Poskytovateľ je povinný dodať objednávateľovi motorové vozidlo najneskôr do stodvadsať (120) dní odo dňa nadobudnutia účinnosti individuálnej (lízingovej) zmluvy.  **V prípade II. časti zákazky:**  Poskytovateľ je povinný dodať objednávateľovi motorové vozidlo najneskôr do tristošesťdesiatpäť (365) dní odo dňa nadobudnutia účinnosti individuálnej (lízingovej) zmluvy. | | |
| **miesto obvyklého umiestnenia predmetu leasingu:** | Sídlo objednávateľa | | |
| **zmluvná cena:** | Uvedená v prílohe č. 2 Cena | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP objendávateľa**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že na predmet lízingu uzatvoria samostatnú individuálnu (lízingovú) zmluvu v trvaní: 2. V prípade I. časti zákazky tridsaťšesť (36) mesiacov odo dňa podpisu preberacieho protokolu alebo dosiahnutia počtu 120 000 najazdených kilometrov vozidla a 3. V prípade II. časti zákazky štyridsaťosem (48) mesiacov odo dňa podpisu preberacieho protokolu alebo dosiahnutia počtu 152 000 najazdených kilometrov vozidla.   Individuálne (lízingové) zmluvy zmluvné strany uzatvoria vždy písomne s dodržaním zmluvných podmienok tejto zmluvy. Poplatok za uzatvorenie individuálnej (lízingovej) zmluvy je vo výške 0,00 EUR bez DPH.   1. Zmluvné strany sa dohodli na lineárnom systéme splácania úveru, pričom výška splátok je nemenná počas celej doby trvania individuálnej (leasingovej) zmluvy. 2. V prípade, ak má poskytovateľ schválené všeobecné obchodné podmienky (ďalej len „**VOP poskytovateľa**“), VOP poskytovateľa sa použijú v primeranom rozsahu, pričom osobitné zmluvné podmienky tejto zmluvy platia v plnom rozsahu. Pre vylúčenie akýchkoľvek pochybností, zmluvné strany sa dohodli, že ustanovenia tejto zmluvy a VOP objednávateľa majú prednosť pred VOP poskytovateľa. 3. Objednávka vystavená kontaktnou osobou objednávateľa bude obsahovať (i) označenie objednávateľa, (ii) obstarávaciu cenu predmetu lízingu, (iii) špecifikáciu predmetu lízingu a (iv) termín dodania predmetu lízingu. V prípade, ak objednávka neobsahuje tieto údaje, poskytovateľ je povinný bezodkladne upozorniť objednávateľa na chýbajúce náležitosti objednávky. Poskytovateľ je povinný objednávateľovi bezodkladne potvrdiť akceptáciu objednávky obsahujúcej požadované údaje, a to najneskôr nasledujúci pracovný deň po doručení objednávky poskytovateľovi. V prípade, ak poskytovateľ na objednávku v lehote podľa tejto zmluvy nereaguje, objednávka sa považuje za akceptovanú zo strany poskytovateľa. Poskytovateľ nie je oprávnený odmietnuť objednávku objednávateľa, ak bola vystavená v zmysle tejto zmluvy. 4. Poskytovateľ na základe akceptácie doručenej objednávky pripraví návrh individuálnej (lízingovej) zmluvy podľa tejto zmluvy. 5. V prípade, ak návrh individuálnej (lízingovej) zmluvy nie je v súlade s objednávkou a touto zmluvou objednávateľ vráti návrh individuálnej (lízingovej) zmluvy poskytovateľovi na prepracovanie. Poskytovateľ je povinný prepracovaný návrh individuálnej (lízingovej) zmluvy doručiť objednávateľovi v lehote troch (3) dní odo dňa vrátenia pôvodného návrhu individuálnej (lízingovej) zmluvy objednávateľom na prepracovanie 6. Zmluvné strany sa dohodli, že odovzdávací a preberací protokol bude okrem náležitostí uvedených v bode 12.2 VOP objednávateľa obsahovať aj evidenčné číslo motorového vozidla (EČV), zoznam odovzdávaných dokumentov nevyhnutných na prevádzkovanie vozidla, stav pohonných hmôt (ďalej len „**PHM**“) vozidla, počet kilometrov, zoznam povinnej výbavy vozidla. Pri odovzdaní a preberaní motorového vozidla zmluvné strany vyhotovia fotodokumentáciu, ktorá bude súčasťou odovzdávacieho a preberacieho protokolu. 7. Poskytovateľ je povinný zabezpečiť na vlastné náklady uzatvorenie kompletného havarijného poistenia, pričom v prípade poistnej udalosti motorové vozidlo bude poistené na účtovnú hodnotu motorového vozidla, spoluúčasť havarijného poistenia je 5 % a minimálne 200 EUR *(slovom: dvesto eur)* a povinného zmluvného poistenia (PZP) motorového vozidla v súlade so všeobecne záväznými právnymi predpismi, a to najmä v súlade so zákonom č. 381/2001 Z. z. o povinnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov, pričom poskytovateľ je oprávnený zvoliť si poisťovňu podľa vlastného výberu. 8. Prevzatie a odovzdanie vozidiel po ukončení doby trvania individuálnej (lízingovej) zmluvy sa uskutoční na mieste určenom objednávateľom, pričom zmluvné strany podpíšu odovzdávací a preberací protokol, ktorý zahŕňa okrem bodu 12.2 VOP počet kilometrov, stav PHM a fotodokumentáciu, pričom objednávateľ je povinný vrátiť motorové vozidlo čisté, s povinnou výbavou a v stave bežného opotrebenia. 9. Zmluvné strany sa dohodli, že v prípade, ak objednávateľ nemôže užívať motorové vozidlo 10. pri kategórií M1 (I. časť zákazky) dlhšie ako jeden (1) deň a 11. pri kategórií N1 (II. časť zákazky) dlhšie ako päť (5) dní,   poskytovateľ je povinný poskytnúť objednávateľovi náhradné vozidlo porovnateľných parametrov podľa prílohy č. 1. V prípade, ak poskytovateľ také vozidlo nemôže objednávateľovi poskytnúť, zmluvné strany sa dohodli, že mesačná splátka za operatívny leasing motorového vozidla sa alikvotne zníži podľa počtu dní, počas ktorých objednávateľ nevyužíval vozidlo.   1. Objednávateľ je oprávnený motorové vozidlo zveriť do užívania svojim zamestnancom na služobné účely v súlade s internými smernicami objednávateľa, pričom objednávateľ zodpovedá poskytovateľovi, že tieto osoby spĺňajú všetky predpoklady na vedenie a užívanie motorového vozidla v súlade s platnými všeobecne záväznými právnymi predpismi. 2. V prípade akejkoľvek vady motorového vozidla počas trvania individuálnej (leasingovej) zmluvy, poskytovateľ zabezpečí výjazd servisného technika k motorovému vozidlu, pričom ak je vada neodstrániteľná na mieste, poskytovateľ je povinný prevziať motorového vozidlo do servisu do dvadsaťštyri (24) hodín od momentu nahlásenia vady motorového vozidla objednávateľom, a to telefonicky alebo e-mailom. 3. V prípade odvozu motorového vozidla po vlastnej osi do servisu (motorové vozidlo je pojazdné – nie je potrebné zabezpečiť odťah) počas trvania individuálnej (leasingovej) zmluvy v rámci mesta Bratislava zabezpečí objednávateľ na vlastné náklady. Zmluvné strany sa dohodli, že odvoz motorového vozidla po vlastnej osi do servisu (motorové vozidlo je pojazdné – nie je potrebné zabezpečiť odťah) počas trvania individuálnej (leasingovej) zmluvy mimo mesta Bratislava zabezpečí poskytovateľ na vlastné náklady. 4. V prípade tak závažnej vady motorového vozidla počas trvania individuálnej (leasingovej) zmluvy, že bude potrebné motorové vozidlo odtiahnuť do servisu, odtiahnutie motorového vozid.la hradí a zabezpečuje poskytovateľ na vlastné náklady (v rámci mesta Bratislava aj mimo mesta Bratislava). 5. Poskytovateľ sa zaväzuje počas trvania individuálnej (leasingovej) zmluvy zabezpečiť na vlastné náklady vykonávanie pravidelných prehliadok/servisu motorového vozidla podľa odporúčaní výrobcu motorového vozidla. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Poskytovateľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u poskytovateľa služby. Predpokladané množstvo služieb uvedené v tejto zmluve nie je pre objednávateľa záväzné. Skutočne objednané množstvo služieb počas trvania tejto zmluvy môže byť nižšie alebo vyššie ako predpokladané množstvo služieb a objednávateľ si vyhradzuje právo neobjednať služby. Predmetom fakturácie budú len skutočne poskytnuté služby.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na štyridsaťosem (48) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●])* bez DPH podľa toho, ktorá skutočnosť nastane skôr.

**IV. Záverečné ustanovenia**

* 1. Objednávateľ ako prevádzkovateľ osobných údajov týmto informuje poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Poskytovateľ podpisom zmluvy potvrdzuje že:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. mu boli poskytnuté Informácie o ochrane osobných údajov;
     3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Poskytovateľ je povinný počas plnenia tejto zmluvy zabezpečiť dodržiavanie Zásad práce a správania sa zamestnancov dodávateľa.
  4. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 2. | Cena |
| 3. | Zásady práce a správania sa zamestnancov dodávateľa |
| 4. | Návrh individuálnej (lízingovej) zmluvy |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Poskytovateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |